Fokusert ultralyd utført av sykepleiere for å kartlegge hjertesykdom. En systematisk litteraturstudie
Authors: Rødseth Kristoffer , Steindal Simen Alexander , Hofsø Kristin 
Published: February 2024

Bakgrunn: Hjertesykdom medfører symptomer som kan være vanskelig å oppdage basert på kliniske undersøkelser, for både erfarne sykepleiere og leger. Fokusert ultralyd er en standardisert, men forenklet ultralydundersøkelse som raskt kan kartlegge viktige parametere knyttet til hjertesykdom. Bruk av ultralyd utført av sykepleiere blir stadig mer vanlig innen akutt- og intensivmedisin, men det mangler en systematisk litteraturstudie som undersøker sykepleieres presisjon til å utføre og tolke ultralyd for kartlegging av og behandling av hjertesykdom.
Hensikt: Hensikten med denne systematiske litteraturstudien var å sammenstille forskning som undersøkte sykepleieres evne til å utføre og tolke fokusert ultralyd knyttet til primære og sekundære tilstander av hjertesykdom.
Metode: Denne systematiske litteraturstudien ble gjennomført etter det metodiske rammeverket beskrevet av Booth og kollegaer, og ble rapportert i henhold til sjekklisten PRISMA 2020. Systematiske søk ble gjennomført 21. desember 2021 i Cinahl, Embase og Medline. Studier ble inkludert hvis de møtte følgende kriterier: 1) kvantitativ design; 2) inkluderte sykehuspasienter med alder over 18 år; 3) sykepleiere utførte eller tolket ultralyd (inkludert fokusert ekkokardiografi) i hjerteregionen; 4) data med sammenlikningsgrunnlag mellom sykepleier og ekspert; og 5) artikkel publisert på engelsk, norsk, svensk eller dansk i fagfellevurderte tidsskrift. Studieseleksjon og dataekstraksjon ble utført individuelt av par av forfattere. Kvalitetsvurdering av primærstudier ble utført etter sjekklister fra Joanna Briggs Institute. Resultatene ble sammenfattet i et beskrivende format.
Resultat: Totalt 12 studier ble inkludert. Presisjon av utføring av undersøkelsen blant sykepleierne var i 57,4–98,8 prosent mot ekspert. Presisjon av tolkning viste r = 0,59–0,96, sensitivitet 64–98 prosent, spesifisitet 51–98 prosent, positiv prediktiv verdi 74–100 prosent, og negativ prediktiv verdi 82–98 prosent mot ekspert.
Konklusjon: Sykepleiere kan tilegne seg kunnskaper til å utføre og tolke fokusert ultralyd i hjerteregionen. Samtidig beskriver primærstudiene sprikende resultater. Sykepleieres presisjon til å utføre og tolke ultralyd avhenger av opplæring, mengdetrening, klinisk setting, omfanget av ultralydundersøkelsene og det anatomiske område i hjerteregionen som ble skannet.
ENGLISH ABSTRACT
Use of focused cardiac ultrasound by nurses. A systematic review
Background: Heart disease causes a number of symptoms that are difficult for both experienced nurses and physicians to detect based on physical examination. Focused ultrasound is a standardized but simplified ultrasound examination that quickly can discover and provide valuable information related to heart disease. The use of ultrasound is increasing in emergency and intensive care medicine, but there is a lack of a systematic review that examines nurses’ precision in performing and interpreting ultrasound, related to screening and treatment of heart disease.
Aim: The aim of this systematic review was to describe nurses’ precision in performing and interpreting ultrasound related to primary and secondary conditions of heart disease.
Methods: The systematic review utilized Booth and colleagues’ methodological approach and was reported according to the PRISMA 2020 checklist. Systematic searches in the databases Cinahl, Embase and Medline were conducted on 21. December, 2021. Studies were included if they had a 1) quantitative design; 2) included hospitalized patients aged 18 years or older; 3) nurses performed and/or interpreted ultrasound (and focused echocardiography) related to primary and secondary conditions of heart disease; 4) nurses performance and/or interpretation of ultrasound were compared against expert; and 5) articles written in English, Norwegian, Swedish, or Danish in peerreviewed journals. Pairs of authors independently assessed eligibility and extracted data. Quality appraisal and risk of bias was conducted using checklists from Joanna Briggs Institute. Results were summarized in a narrative format.
Result: Twelve studies met inclusion criteria. Precision in feasibility resulted in 57.4–98.8 per cent against expert. Results of interpretation precision was r = 0.59–0.96, sensitivity 64–98 per cent, specificity 51–98 per cent, positive predictive value 74–100 per cent, and negative predictive value 82–98 per cent against expert.
Conclusion: Nurses can obtain knowledge to perform and interpret focused ultrasound in the cardiac region. Primary studies described varying results. Precision appears to depend on training, clinical setting, the extent of the ultrasound examinations and the anatomical area of the cardiac region.